Springs-gruwelhuis: Ma ook vasDie sogenaamde gruwelhuis in Springs. Foto: @POWER987News Kol. Lungelo Dlamini, woordvoerder van die polisie, het Maandagaand aan Maroela Media bevestig dat die 35-jarige vrou in hegtenis geneem is en dat sy Dinsdag in die Springs-landdroshof sal verskyn. Sy sal tereg staan op aanklagte van aanranding, poging tot moord en regsverydeling. Die kinders se 36-jarige pa het op 12 Junie vlugtig in die Springs-landdroshof verskyn. Die saak is tot 25 Julie uitgestel. Die man het die week voor sy laaste hofverskyning probeer selfmoord pleeg nadat hy borgtog geweier is. Die pa, wie se naam nie bekend gemaak mag word nie om die identiteit van die kinders te beskerm, is op 23 Mei in hegtenis geneem nadat sy 11-jarige seun vroeër daardie week uit die huis kon ontsnap en by die bure om hulp gaan aanklop het. Die man het na bewering sy vrou en vyf kinders, tussen twee en 16 jaar oud, jare lank in die huis aangehou en aangerand. Hy word aangekla van kindermishandeling, verkragting, aanranding en dwarsboming van die gereg. Hy kan moontlik ook van meineed aangekla word omdat hy ŉ vals verklaring afgelê het toe hy beweer het sy seun word vermis, en kan ook van poging tot moord aangekla word weens die aard van die seun se beserings. Lees ook: Springs-gruwelhuis: Pa vlugtig in hof Springs-gruwelhuis: Kinders ondergaan IK-toetse Springs-gruwelhuis: Pa uit hospitaal ontslaan Springs-gruwelhuis: Pa sny glo polse in aanhouding Springs-gruwelhuis: Applous toe hof nee sê vir borgtog Springs-gruwelhuis: Hof hoor ma rand ook kinders aan Springs-gruwelhuis: Skokgetuienis oor marteling Springs-gruwelhuis: Pa vra borgtog voor volgepakte hof Springs-gruwelhuis: Pa weer in hof Springs-gruwelhuis: Kinders, ma vir berading gestuur Springs-gruwelhuis: Pa in hof